**Javni natječaj za prijavu programa/projekata udruga iz Programa javnih potreba u kulturi na području Općine Podravska Moslavina u 2022. godini**

Općina Podravska Moslavina objavila je Javni natječaj za predlaganje projekata i programa udruga iz Programa javnih potreba u kulturi na području Općine Podravska Moslavina u 2022. godini.

Općina Podravska Moslavina poziva udruge da prijave programe/projekte koji su usmjereni na poticanje kulture u Općini Podravska Moslavina, kao i prijedloge usmjerene poticanju razvitka kulture u Općini Podravska Moslavina.

Ukupno planirana vrijednost Natječaja je 50.000,00 kuna.

Najmanji iznos financijskih sredstava koji se može prijaviti i ugovoriti po pojedinom programu/projektu je 500,00 kuna, a najveći iznos po pojedinom projektu je 50.000,00 kuna.

***Rok za podnošenje prijava je 20. studenog 2022. godine.***

Više informacija o Javnom natječaju i natječajnoj dokumentaciji možete pogledati na [www.podravskamoslavina.hr](http://www.podravskamoslavina.hr) u kategoriji “Javni natječaji i pozivi“